Dimitrovgradas (Bulgarija)
Dimitrovgradas (bulg. Димитровград) – miestas Chaskovo srityje, vidurio pietų Bulgarijoje, netoli srities administracinio centro – Chaskovo. Dimitrovgrado savivaldybės administracinis centras. Per Dimitrovgradą eina Sofijos–Stambulo geležinkelis. Vystoma chemijos pramonės įrangos gamyba, chemijos (sieros rūgšties, azoto ir fosforo trąšų), statybinių medžiagų (cemento, asbesto), tekstilės, siuvimo, odos, baldų, maisto (vaisių ir daržovių konservavimo) pramonė. Netoli Dimitrovgrado yra akmens skaldykla. Veikia teatras, statybų muziejus. Mieste yra trys parkai, kuriuose yra daugiau nei 10 ežerų, daug retų medžių, krūmų ir gėlių, skulptūrų, pavėsinių ir fontanų.